Jelaskan Sejarah ringkas dari Getah dalam bahasa melayu

1496 Christhopher Columbus membawa balik cerita-cerita pelik  seperti  kisah sebiji bola  yang boleh melambung. Orang-orang di Pulau Haiti  di Laut Carribean  membuat  bola permainan ini dari  gam sejenis pokok.

Ahli kimia Inggeris  bernama Joseph Priestley  mendapati bahan ini   boleh memadam tulisan dengan cara menggosoknya . Perkataan Inggeris 'rub'  telah ditukar kepada 'rubber' yang bermaksud pemadam.

1820 Thomas Hancock yang berbangsa Inggeris  telah mencipta mesin yang dapat melembut  , mencampur dan membentuk getah.  Akhirnya dapat membuat barang-barang pengguna . Kain yang disalut dengan  larutan getah  boleh menjadi kain kedap air.

1823 kain berlapis getah  pertama dicipta.

1839 Charles Goodyear  secara tidak sengaja mencipta bahan volkanan getah. Akhirnya tayar kereta tercipta daripada getah.

1850-an getah datang dari  benua Amerika Selatan  di mana pokok getah ditanam secara liar  dengan iklim yang panas dan lembab. Getah telah dimajukan untuk membuat  hos, tali penyangkut ,  lapik lantai  dan kasut.

1876 Sir Henry Wickham diminta oleh Pejabat India untuk mengumpul dan mengirim 70,000 biji getah liar dari Brazil ke Kew Garden di London. Biji getah ini disemai   dalam  rumah panas yang khas.

1877 sebahagian biji getah tadi ditanam di Sri Lanka dan kemudian ke Malaysia dan Asia Tenggara lain.

1888 Henry Nicholas Ridley  dilantik sebagai Pengarah Kebun Botanik Singapura.  Beliau menyimpan  biji getah di dalam poketnya dan diedarkan kepada orang ramai untuk ditanam.

1900  terdapat  2500 hektar  kebun getah di  Asia.

Henry Ford mula membuat kereta dan permintaan terhadap tayar getah meningkat secara mendadak.

1910  terdapat 500,000  hektar tanah yang ditanam  pokok getah di Asia. Enam juta  hektar pokok getah masih belum mencukupi untuk menampung permintaan tayar getah.